Ֆեդերիկո Մակեդա

**Ֆեդերիկո Մակեդա** (; ), իտալացի ֆուտբոլիստ, թուրքական «Անկարագյուջյու» ակումբի հարձակվող։

## Ակումբային կարիերա
Ֆեդերիկոն իտալական «Լացիոյի» սան է։ 16 տարեկանում Մակեդան լքել է հարազատ ակումբը և տեղափոխվել անգլիական «Մանչեսթեր Յունայթեդ»։ Դա տեղի է ունեցել մեծամասամբ իտալական օրենքների շնորհիվ, որոնք արգելում են երիտասարդ խաղացողներին, որոնք չեն հասել օրինական տարիքի, մասնագիտական պայմանագրեր կնքել։ 2007 թվականի սեպտեմբերի 16-ին, Ֆեդերիկոյի ընտանիքի Անգլիա տեղափոխվելուց անմիջապես հետո, նա պաշտոնապես մտավ «Յունայթեդ»՝ սկսելով եռամյա ուսուցումը ակումբային ակադեմիայում։

### «Մանչեսթեր Յունայթեդ»
thumb|left|Մակեդան ընդդեմ Քեվին Էլսթոնի
Հռոմի «Լացիոյի» սանը «Մանչեսթեր Յունայթեդ» էր ժամանել 2007 թվականի սեպտեմբերին։  Դարպասին ուղղված հզոր հարձակվողն իր հայրենիքում դիտարկվում էր որպես իր սերնդի ամենատաղանդավոր խաղացողներից մեկը։ Անգլիա տեղափոխվելուց հետո Կիկոն սկսեց արագ առաջընթաց գրանցել։ Նա սկսել է Փոլ Մաքգինեսի պատանեկան թիմում, այնուհետև դարձել է թիմի պահեստային կազմի կայուն խաղացող Օլե Գուննար Սուլշերի գլխավորությամբ։ Սեպտեմբերի 17-ին Ֆեդերիկոն նորամուտը նշեց «Յունայթեդի» երիտասարդական կազմում՝ խփելով թիմի միակ գոլը «Բարնսլիի» դարպասը։ Իր նորամուտի մրցաշրջանում Մակեդան անցկացրած 21 խաղում իր հաշվին է գրանցել 12 գնդակ։ 2008 թվականի փետրվարի 26-ին Կիկոն իր նորամուտը նշեց «Յունայթեդի» պահեստայինների կազմում՝ 68-րդ րոպեին փոխարինելով Խերարդ Պիկեին 0:2 հաշվով պարտված «Լիվերպուլին»։ Մայիսի 12-ին Մակեդան դարձավ Մանչեսթերի մեծ գավաթակիր՝ այդպես էլ չհայտնվելով խաղադաշտում եզրափակչում, որում իր թիմը 2:0 հաշվով հաղթեց «Բոլթոնին»։

Ֆեդերիկոն իր 17-ամյակի օրը ստորագրեց իր առաջին պրոֆեսիոնալ պայմանագիրը «Մանչեսթեր Յունայթեդի» հետ։ Այդ մրցաշրջանում Մակեդան շարունակում էր հանդես գալ «Մանչեսթեր Յունայթեդի» երիտասարդական կազմում՝ երբեմն հանդես գալով պահեստայինների կազմում։  Այնուամենայնիվ, մրցաշրջանի ավարտին Կիկոյին հաջողվեց տպավորիչ սպուրտ, երբ նա 8 խաղում խփեց 8 գոլ, այդ թվում՝ 2009 թվականի մայիսի 30-ին «Նյուքասլի» հետ խաղում նրա հեթ-տրիկը, որն ավարտվեց ոչ-ոքի՝ 3:3 հաշվով։ Այս նվաճման շնորհիվ նա հրավիրվել է «Յունայթեդի» հիմնական կազմ՝ ապրիլի 5-ին կայանալիք «Աստոն Վիլլայի» դեմ Պրեմիեր լիգայի խաղին։ Այդ խաղում չեմպիոնական տիտղոսի համար պայքարը շարունակելու համար «կարմիր սատանաներին» անհրաժեշտ էր հաղթել, սակայն 60-րդ րոպեին նրանք պարտվում էին 1:2 հաշվով։ Թիմի գլխավոր մարզիչ սըր Ալեքս Ֆերգյուսոնը որոշում է կայացրել խաղադաշտ դուրս բերել երիտասարդ իտալացուն՝ որպես եզրային կիսապաշտպան Նանիին փոխարինող։ 80-րդ րոպեին Կրիշտիանու Ռոնալդուն հավասարեցրեց հաշիվը, իսկ ավելացրած ժամանակում Մակեդան, տուգանային հրապարակում հաղթելով պաշտպանին, կարողացավ դիպուկ հարվածով գրավել «Վիլլայի» դարպասը՝ հաղթանակ պարգևելով «Մանչեսթեր Յունայթեդին» 3:2 հաշվով։

thumb|Македа и Райан Гиггз
Հաջորդ երկու խաղերում Մակեդան կրկին հայտնվել է «Յունայթեդի» պահեստայինների նստարանին։ Չեմպիոնների լիգայի քառորդ եզրափակչում «Պորտուի» դեմ խաղում Կիկոն այդպես էլ չհայտնվեց խաղադաշտում, իսկ ակումբի կազմում իր երկրորդ խաղում հարձակվողը կրկին աչքի ընկավ հաղթական գոլով։ Ապրիլի 11-ին «Մանչեսթեր Յունայթեդը» արտագնա խաղում մրցեց «Սանդերլենդի» հետ։ Մակեդան Դիմիտր Բերբատովի փոխարեն փոխարինման դուրս եկավ 75-րդ րոպեին 1:1 հաշվի ժամանակ և արդեն 46 վայրկյան անց դարձավ գոլի հեղինակ՝ Մայքլ Կարիկի հեռահար հարվածից հետո գնդակը հաջողությամբ ուղղելով Քրեյգ Գորդոնի դարպասը։ Շնորհիվ այն բանի, որ Ալեքս Ֆերգյուսոնը որոշում կայացրեց իր առաջատարներին հանգիստ տալ «Էվերթոնի» դեմ Անգլիայի գավաթի խաղարկության կիսաեզրափակչում, Մակեդան հնարավորություն ստացավ իր կարիերայում առաջին անգամ խաղադաշտ դուրս գալ «Յունայթեդի» մեկնարկային կազմում։ Այնուամենայնիվ, Կիկոն այդ խաղում չկարողացավ աչքի ընկնել և լրացուցիչ ժամանակի մեկնարկից առաջ փոխարինվեց Դիմիտար Բերբատովով։ Ֆեդերիկոն առաջին անգամ «Մանչեսթեր Յունայթեդի» մեկնարկային կազմում խաղադաշտ է դուրս եկել մայիսի 2-ին կայացած «Միդլսբրոյի» դեմ Պրեմյեր լիգայի խաղում, որն ավարտվել է 2:0 հաշվով՝ հօգուտ «սատանաների»։ Այդ հանդիպմանը Կիկոն մասնակցեց Պակի գոլին հանգեցրած կոմբինացիային և փոխարինվեց երկրորդ խաղակեսի մեկնարկից 10 րոպե անց։ Մրցաշրջանի ավարտին Մակեդան պարգևատրվել է Ջիմի Մերֆիի անվան «Տարվա լավագույն երիտասարդ ֆուտբոլիստ» մրցանակով։

2009/10 մրցաշրջանը Մակեդայի համար սկսվեց լիգայի գավաթի չորրորդ և երրորդ փուլերի խաղերով համապատասխանաբար «Վուլվերհեմփտոնի» և «Բարնսլիի» դեմ։ Նոյեմբերի 3-ին Կիկոն նորամուտը նշեց Չեմպիոնների լիգայում Մոսկվայի ԲԿՄԱ-ի դեմ խաղում։ Նոյեմբերի 25-ին Մակեդան կրկին խաղադաշտ դուրս եկավ «Բեշիկթաշի» հետ 0:1 հաշվով պարտված խաղում։ Այդ խաղում Կիկոն կարող էր փրկել թիմին խաղի վերջին րոպեներին, սակայն չկարողացավ իրացնել իր պահը։ Դեկտեմբերի 1-ին Ֆեդերիկոն փոխարինման դուրս եկավ Դիմիտր Բերբատովի փոխարեն լիգայի Գավաթի 5-րդ փուլի խաղում, իսկ արդեն հաջորդ օրը նոր քառամյա պայմանագիր կնքեց ակումբի հետ, որի պայմաններով նա պետք է ակումբում մնար մինչև 2014 թվականի հունիսը։

thumb|left|Մակեդան 2010 թվականի ամռանը
Նոր պայմանագիր կնքելուց հետո Ֆեդերիկոն վնասվածք ստացավ, որը թույլ չտվեց նրան Խաղալ մինչև 2010 թվականի հունվարի 21-ը, երբ նա խաղադաշտ դուրս եկավ «Սանդերլենդի» դեմ պահեստայինների խաղում։ Սակայն կարճ ժամանակ անց Մակեդան ևս մեկ վնասվածք ստացավ, որի պատճառով չկարողացավ մասնակցել «Աստոն Վիլայի» դեմ լիգայի գավաթի հաղթական եզրափակչին։ Ընթացիկ մրցաշրջանում առաջին անգամ նա խաղադաշտ է դուրս եկել Պրեմիեր լիգայի մարտի 27-ի խաղում՝ 84-րդ րոպեին փոխարինելով Ռայան Գիգզին «Բոլթոնի» դեմ խաղում, որն ավարտվել է «Յունայթեդի» ջախջախիչ հաղթանակով՝ 4:0 հաշվով։ Այն բանից հետո, երբ Ուեյն Ռունին Չեմպիոնների լիգայի «Բավարիայի» դեմ խաղում կոճի կապանների վնասվածք ստացավ, Ապրիլի 3-ին Ֆեդերիկոն հրավիրվել էր հիմնական կազմ՝ «Չելսիի» դեմ մրցաշրջանի կարևորագույն խաղին։ Մակեդան խաղադաշտ դուրս եկավ Փոլ Սքոուլզի փոխարեն 72-րդ րոպեին։ Այդ ժամանակ «Չելսին» առջևում էր 1:0 հաշվով։ 81-րդ րոպեին՝ «կապտանռնագույնների» երկրորդ գոլից 2 րոպե անց, Կիկոն խփեց «Մանչեսթեր Յունայթեդի» միակ գոլն այդ խաղում, որը նաև բազմաթիվ հակասություններ առաջացրեց, քանի որ շատերին թվում էր, թե այդ պահին Մակեդան իր ձեռքով խաղաց։

Հուլիսի 28-ին Ֆեդերիկոն երկու անգամ աչքի ընկավ «Մանչեսթեր Յունայթեդի» Հյուսիսային Ամերիկայի ամառային շրջագայության առաջին խաղում MLS-ի բոլոր աստղերի թիմի դեմ։ Առաջին գնդակը նա խփեց խաղի մեկնարկից ընդամենը 21 վայրկյան անց՝ օգտագործելով պաշտպանի անհաջող նետումը դարպասապահին։ Երկրորդը գլխով խփվեց Նանիի կատարած անկյունայինից հետո։ Նոյեմբերի 13-ին Մակեդան խփեց մրցաշրջանի իր առաջին գնդակը՝ բացելով «Յունայթեդի» գոլերի հաշիվը «Աստոն Վիլլայի» դեմ ոչ-ոքի արտագնա խաղում, որն ավարտվեց 2:2 հաշվով։

### Հետագա կարիերա
2011 թվականի հունվարի 3-ին Մակեդան վարձավճարով տեղափոխվեց իտալական «Սամպդորիա»  մինչև մրցաշրջանի ավարտը։ Չնայած Ալեքս Ֆերգյուսոնի դժկամությանը՝ Ֆեդերիկոյին բաց թողնել Անգլիայի սահմաններից դուրս, ինքը՝ ֆուտբոլիստը, խնդրել է մարզչին նրան ուղարկել հայրենիք՝ ընտրելով ջենովայից մի ակումբ, չնայած «Լացիոյի» կողմից իր հանդեպ ունեցած հետաքրքրությանը։ 2011 թվականի հունվարի 9-ին նորամուտը նշել է А Սերիայում «Ռոմայի» դեմ տնային խաղում (76-րդ րոպեին փոխարինել Է Նիկոլա Պոցիին)։

2012 թվականի հունվարի 2-ին Ֆեդերիկոն մինչև մրցաշրջանի ավարտը վարձակալության է տրվել «Քուինս Պարկ Ռեյնջերս» ակումբին։ Նույն օրը լոնդոնյան ակումբի կազմում նորամուտը նշել է «Նորվիչ Սիթիի» դեմ Պրեմյեր լիգայի տնային խաղում՝ 80-րդ րոպեին փոխարինելով Հեյդար Հելգյուսոնին։ Մարտի 28-ին վնասվածք է ստացել և բուժման նպատակով վերադարձել «Մանչեսթեր Յունայթեդ»։

2013 թվականի հունվարի 24-ին վարձավճարով հանդես է եկել գերմանական «Շտուտգարտ» մինչև մրցաշրջանի ավարտը։

2013/14 մրցաշրջանի ավարտից հետո ազատ գործակալի կարգավիճակով հեռացել է «Մանչեսթեր Յունայթեդից» և տեղափոխվել «Կարդիֆ Սիթի»։

2018 թվականի սեպտեմբերի սկզբին ազատ գործակալի կարգավիճակով երեք տարվա պայմանագիր է կնքել հունական «Պանատինաիկոսի» հետ։

Նա 2019/20 մրցաշրջանը սկսեց «Լամիայի» դեմ արտագնա խաղում գոլով, իսկ մեկ շաբաթ անց ևս մեկը խփեց ՕՖԻԻ դարպասը։ 2020 թվականի մարտի 1-ին Նա դուբլի հեղինակ դարձավ «Վոլոսուի» դեմ խաղում՝ կրկնելով մեկ մրցաշրջանում գոլերի անձնական ռեկորդը՝ բոլոր մրցումներում խփելով 13 գոլ։ 2020 թվականի հունիսի 7-ին Ֆեդերիկոն գոլ խփեց Դոմինիկ Նադիայի ճշգրիտ փոխանցումից հետո ԱԵԿ Աթենքի դեմ խաղում 2019/20 Սուպերլիգայի փլեյ-օֆֆում 80-օրյա ընդմիջումից հետո՝ COVID-19 համաճարակի պատճառով։ Օգոստոսի 27-ին Մակեդան երկարաձգել է պայմանագիրը մինչև 2023 թվականի ամառ։

2022 թվականի ամռանը, չորս տարի Հունաստանում անցկացնելուց հետո, Ֆեդերիկո Մակեդան տեղափոխվեց թուրքական «Անկարագյուջու» ակումբ։

2023 թվականի հունվարին հայտարարվեց, որ մրցաշրջանի մնացած հատվածը ֆուտբոլիստը կանցկացնի Կիպրոսի «ԱՊՕԷԼ» ակումբում։

## Կարիերան հավաքականում
2009 թվականի Եվրոպայի երիտասարդական առաջնությունից առաջ Մակեդան ճանաչվել էր մրցաշարին նախապատրաստվելու համար կանչված 40 ֆուտբոլիստների շարքում։ Այնուամենայնիվ, Կիկոն չկարողացավ հայտնվել եզրափակիչ կազմում։

2009 թվականի օգոստոսի 12-ին Ֆեդերիկոն իր նորամուտը նշեց երիտասարդական հավաքականի կազմում Ռուսաստանի հավաքականի դեմ ընկերական խաղում։ 2010 թվականի նոյեմբերի 17-ին Մակեդան բացեց հավաքականի կազմում իր գոլերի հաշիվը՝ իր թիմի երկու գոլերն էլ ուղարկելով Թուրքիայի հավաքականի դարպասը, որն ավարտվեց 2:1 հաշվով։

## Ձեռքբերումներ
**Թիմային նվաճումներ**

 **Մանչեսթեր Յունայթեդ**
* Պրեմիեր լիգայի չեմպիոն՝ 2008/09
* **Ընդհանուր՝ 1 գավաթ**

**Անձնական նվաճումներ**

* Ջիմի Մերֆիի մրցանակը «Մանչեսթեր Յունայթեդի» Տարվա լավագույն երիտասարդ ֆուտբոլիստին՝ 2009

## Ելույթների վիճակագրություն
*(ճշգրտվել է 2020 թվականի նոյեմբերի 12-ի դրությամբ)*

## Անձնական կյանք
Մակեդան ապրում էր Մանչեսթերում՝ Ուեշուեյ ճանապարհին։ 2009 թվականի հուլիսի 12-ի վաղ առավոտյան նրա տունը կողոպտվեց։  Չարագործները գողացել են գումար և թանկարժեք իրեր, իսկ Ֆեդերիկոյի ընկերը պատահարի ժամանակ գլխի թեթև վնասվածք է ստացել։

## Ծանոթագրություններ

## Արտաքին հղումներ
* Профиль футболиста на сайте *ManUtd.com*
* Статистика выступлений за национальную сборную

Կատեգորիա:Բիրմինգհեմ Սիթիի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Կարդիֆ Սիթիի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Նոթինգհեմ Ֆորեստի ֆուտբոլիստներ
Կատեգորիա:Նովարայի ֆուտբոլիստներ
Կատեգորիա:Շտուտգարտի ֆուտբոլիստներ
Կատեգորիա:Պանաթինաիկոսի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Քուինս Պարկ Ռեյնջերսի ֆուտբոլիստներ